Σαλάτα με ρόκα, πορτοκάλι και κρουτόν
Σπέσιαλ μεν, πανεύκολη και δροσερή δε! Σαλάτα με ρόκα, πορτοκάλι, αχλάδι και ελιές, λουσμένη με dressing από κόλιανδρο, ξίδι και ελαιόλαδο.
τα φύλλα από 3 μάτσα ρόκα, χοντροκομμένα, 2 πορτοκάλια, καθαρισμένα, σε λεπτές φέτες, 1 σκελίδα σκόρδου, ολόκληρη, 250 γρ. ψωμί χωριάτικο, με την κόρα, σε μικρούς κύβους, 4 αχλάδια, καθαρισμένα και κομμένα σε μικρούς κύβους, 70 γρ. ελιές πράσινες, χωρίς το κουκούτσι, κομμένες στη μέση, τα φύλλα από 1 μάτσο δυόσμο, χοντροκομμένα, τα φύλλα από 1/4 μάτσο φρέσκο κόλιανδρο, ψιλοκομμένα (σε ορισμένα σούπερ μάρκετ), προαιρετικά, τα φύλλα από 1/2 μάτσο μαϊντανό, χοντροκομμένα, 25 ml ξίδι από κόκκινο κρασί, 50 ml ελαιόλαδο, αλάτι, πιπέρι φρεσκοτριμμένο, τα φύλλα από 1/4 μάτσο κόλιανδρο (σε ορισμένα σούπερ μάρκετ) ή μαϊντανό, ψιλοκομμένα, 25 ml ξίδι από κόκκινο κρασί, 1/4 κουτ. γλυκού κόλιανδρο ξερό, σε σκόνη, 50 ml ελαιόλαδο
Σε ένα τηγάνι ζεσταίνουμε το ελαιόλαδο σε μέτρια φωτιά και σοτάρουμε το σκόρδο για μισό λεπτό, ίσα να αρωματίσει το λάδι, και το αφαιρούμε.Ρίχνουμε το ψωμί και σοτάρουμε για περίπου 6 λεπτά, μέχρι να ροδίσει από όλες τις πλευρές και να γίνει τραγανό.Βγάζουμε με τρυπητή κουτάλα και αφήνουμε σε χαρτί κουζίνας να στραγγίξει από το περιττό λάδι.Σε ένα μικρό μπολ ανακατεύουμε όλα τα υλικά του ντρέσινγκ.Βάζουμε τα υλικά της σαλάτας σε μεγάλη σαλατιέρα, περιχύνουμε με το ντρέσινγκ, σκορπίζουμε τα κρουτόν, ανακατεύουμε και σερβίρουμε.
Αχλάδι,Λαχανικά,Πορτοκάλι,Vegan,Νηστίσιμα,Χορτοφαγικά